Alexirhoé

Alexirhoé alebo Alexirhoe (starogr. Αλεξιρρόη– Alexirhoé, ) je v gréckej mytológii vodná nymfa, dcéra riečneho boha Granika.

Alexirhoé svojim pôvabom a dievčenskou krásou tak očarila trójskeho kráľa Priama, že sa stala jeho milenkou. Neskôr mu porodila Aisaka, jedného z päťdesiatich kráľových synov. Pravda však je, že iné antické pramene uvádzajú ako Aisakovu matku Arisbé, prvú manželku kráľa Priama.

Jej syna Aisaka neskôr bohovia premenili na vtáka (potápku), potom čo sa snažil zabiť skokom z vysokého útesu do mora, keď stratil svoju lásku nymfu Hesperiu.

Referencie

Zdroje 
 
 

Postavy gréckej mytológie